

***Број: 02 - \_\_\_\_\_\_\_\_\_\_ П Р Е Д Л О Г***

***\_\_\_\_\_\_\_ 2022 година***

***С к о п ј е***

***ЗАПИСНИК***

***од Сто и деветата седница на Управниот одбор на***

***Фондот за здравствено осигурување на Република Северна Македонија,***

*одржана на 27 јануари 2022 година со почеток во 14.00 часот*

*во просториите на Фондот*

***Присутни членови на Управниот одбор:***

* *д-р Ридван Асани, претставник од Министерството за здравство - заменик на претседателот;*
* *д-р Љубиша Каранфиловски, претставник од Сојузот на синдикатите на Македонија – член;*
* *д-р Менде Диневски, претставник од Лекарската, Фармацевтската и Стоматолошката комора на Македонија – член;*
* *д-р Димитар Димитриевски, претставник од здружението на пензионерите – член;*
* *проф. д-р Јадранка Дабовиќ Анастасовска, претставник на осигурениците   – член;*
* *д-р Тања Дејаноска, претставник на стопанствениците – член.*

***Отсутни членови на Управниот одбор:***

## Дејан Николовски, претставник од Министерството за финансии - претседател.

***Присутни од ФЗОРСМ:***

* *Фатон Ахмети, директор на ФЗОРСМ;*
* *Миле Сугарев, директор на секторот за финансиски прашања (учествуваше во работата по точките 2, 3 и 5, 6, 7, 8 и 9);*
* *Арбен Салихи, директор на секторот за сметководство, трезор и јавни набавки (учествуваше во работата по точката 4);*
* *Христо Трповски, раководител на одделението за регрес и судски постапки, во својство на записничар.*

*Седницата ја отвори Ридван Асани, кој извести дека во 2022 година претседател ќе биде претставникот на Министерството за финансии, но поради негово отсуство седницата ќе ја води тој како заменик на претседателот. Потоа утврди дека се присутни шест членови на Управниот одбор, со што условите за полноважно работење и одлучување се исполнети, по што го прочита претходно доставениот*

***П Р Е Д Л О Г - Д Н Е В Е Н Р Е Д***

* *Усвојување на записниците од Сто и петтата, Сто и шестата седница, Сто и седмата седница и Сто и осмата седница на Управниот одбор*
1. *Предлог за донесување на Одлука за изменување на Одлуката за утврдување на вредноста на бодот за платите на вработените на Фондот за здравствено осигурување на Република Северна Македонија;*

# Предлог за донесување на Одлука за изменување и дополнување на Одлуката за утврдување на висината на учеството на осигурените лица во вкупните трошоци на здравствените услуги и лековите;

# Предлог за донесување на Правилник за изменување и дополнување на Правилникот за критериумите за склучување договори и за начинот на плаќање на здравствените услуги на природни лекувалишта кои вршат специјализирана медицинска рехабилитација како продолжено болничко лекување и специјалистичко консултативна здравствена заштита;

1. *Предлог за донесување на Годишен план за јавни набавки за 2022 година на Фондот за здравствено осигурување на Република Северна Македонија;*

# Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2022 година;

1. *Предлог за донесување на Одлука за дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита за 2022 година;*

# Предлог за донесување на Одлука за дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година;

# Предлог за донесување на Одлука за дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита по упат од избран лекар за 2022 година;

# Предлог за донесување на Одлука за изменување на Одлуката за утврдување на висината на вкупниот договорен надоместок за обезбедување здравствени услуги од специјализирана медицинска рехабилитација како продолжено болничко лекување во 2022 година;

# Разно.

*Потоа праша дали има предлози за дополнување на дневниот ред.*

*Јадранка Дабовиќ Анастасовска укажа на потребата за доставување на материјалите за седниците во роковите утврдени со деловникот за работата на Управниот одбор, наведувајќи дека за материјалите што не се навремено доставени а за кои нема образложение на итноста, нема да се произнесува.*

*Директорот Ахмети побара разбирање за положбата во која се наоѓа Фондот како носител на системот на здравственото осигурување, која честопати наметнува потреба од брзо реагирање и донесување одлуки, од која причина се случува материјалите да се доставуваат во покус рок од деловничкиот.*

*Ридван Асани исто така истакна дека честопати е потребно брзо реагирање, па за таквите ситуации на располагање е деловничката можност за донесување на одлуки без одржување на состанок. За редовните седници пак, кои се одржуваат во салата за состаноци на Фондот, потребно е во најголема можна мера да се почитуваат роковите.*

*По ова, бидејќи не беа дадени предлози за дополнување на предлог дневниот ред, Управниот одбор за Сто и деветата седница го утврди следниот*

***Д Н Е В Е Н Р Е Д***

* *Усвојување на записниците од Сто и петтата, Сто и шестата седница, Сто и седмата седница и Сто и осмата седница на Управниот одбор*
1. *Предлог за донесување на Одлука за изменување на Одлуката за утврдување на вредноста на бодот за платите на вработените на Фондот за здравствено осигурување на Република Северна Македонија;*

# Предлог за донесување на Одлука за изменување и дополнување на Одлуката за утврдување на висината на учеството на осигурените лица во вкупните трошоци на здравствените услуги и лековите;

# Предлог за донесување на Правилник за изменување и дополнување на Правилникот за критериумите за склучување договори и за начинот на плаќање на здравствените услуги на природни лекувалишта кои вршат специјализирана медицинска рехабилитација како продолжено болничко лекување и специјалистичко консултативна здравствена заштита;

1. *Предлог за донесување на Годишен план за јавни набавки за 2022 година на Фондот за здравствено осигурување на Република Северна Македонија;*

# Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2022 година;

1. *Предлог за донесување на Одлука за дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита за 2022 година;*

# Предлог за донесување на Одлука за дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година;

# Предлог за донесување на Одлука за дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита по упат од избран лекар за 2022 година;

# Предлог за донесување на Одлука за изменување на Одлуката за утврдување на висината на вкупниот договорен надоместок за обезбедување здравствени услуги од специјализирана медицинска рехабилитација како продолжено болничко лекување во 2022 година;

# Разно.

*Потоа се пристапи кон разгледување на точките на дневниот ред.*

* *Усвојување на записниците од Сто и петтата, Сто и шестата седница, Сто и седмата седница и Сто и осмата седница на Управниот одбор*

*Управниот одбор без забелешки ги усвои записниците од Сто и петтата седница одржана на 24 декември 2021 година, Сто и шесттата седница одржана од 29 до 30 декември 2021 година, Сто и седмата седница одржана на 11 јануари 2022 година и Сто и осмата седница одржана од 24 до 25 јануари 2022 година.*

*Во однос на записниците од Сто и петтата и Сто и шестата седница, Јадранка Дабовиќ Анастасовска и Тања Дејаноска беа воздржани, бидејќи како новоименувани членови не учествуваа во работата на Управниот одбор на тие седници, а записниците од Сто и седмата седница и Сто и осмата седница беа усвоени едногласно.*

***ТОЧКА 1 -*** *Предлог за донесување на Одлука за изменување на Одлуката за утврдување на вредноста на бодот за платите на вработените на Фондот за здравствено осигурување на Република Северна Македонија*

*Објаснување на предлогот даде директорот Ахмети. Го изложи планот за зголемување на платите на вработените во оваа и следната година, од кој прв чекор е измената содржана во предложената одлука која значи зголемување од 5%.*

*Тања Дејаноска укажа дека од донесувањето на одлуката за утврдување на вредноста на бодот за 2022 година се поминати само 13 дена а сега се предлага нејзино изменување.*

*Во врска со тоа, Ридван Асани објасни дека на една од минатите седници Управниот одбор донесе заклучок да се испита можноста за зголемување на вредноста на бодот за пресметување на платите во Фондот, а овој предлог е резултат на направената анализа за расположливите средства согласно буџетот.*

*Тања Дејаноска праша зошто буџетот на Фондот во делот за платите е проектиран на толку мал износ што не дозволува поголемо зголемување и предложи Фондот да упати барање до Владата при ребалансот на државниот буџет да бидат обезбедени средства за поголемо зголемување, односно за 38%.*

*Потоа се разви дискусија во која зедоа учество сите членови на Управниот одбор, директорот Ахмети и Миле Сугарев. Во дискусијата се наведе и дека во последно време се забележува заминување на квалитени и искусни кадри од Фондот, што во најголем дел е последица на ниските плати, несоодветни за позицијата на Фондот во системот на здравствената заштита и осигурување.*

*Потоа Тања Дејаноска истакна дека и примањата на матичните лекари и стоматолози се во стагнација и дека Фондот и за тоа треба да стори нешто.*

*И Менде Диневски се придружи на дискусијата, потенцирајќи дека е потребно да се направи анализа за можноста од зголемување на висината на капитациониот поен на матичните лекари и стоматолози. Освен тоа, треба да се види и дали има можност за решавање на нивните проблеми од административна природа кои им го отежнуваат работењето.*

*По ова, Ридван Асани побара дискусијата да се задржи во рамките на точката од дневниот ред, а за прашањето на матичните лекари и стоматолози, како и за други прашања што членовите на Управниот одбор сакаат да ги иницираат, тоа да го сторат во рамките на точката разно. Потоа, побара Управниот одбор да се изјасни за предложената одлука.*

*Сите членови гласаа „за“ по предлогот, со што Управниот одбор едногласно донесе*

***Одлука***

***за изменување на Одлуката за утврдување на вредноста на бодот за платите на вработените на Фондот за здравствено осигурување на Република Северна Македонија***

*Покрај одлуката, Управниот одбор едногласно донесе и*

***Заклучок:*** *До Владата на РСМ да се испрати барање при следниот ребаланс на државниот буџет, на Фондот да му се одобрат средства за зголемување на платите на вработените во висина од 38%.*

***ТОЧКА 2 -*** *Предлог за донесување на Одлука за изменување и дополнување на Одлуката за утврдување на висината на учеството на осигурените лица во вкупните трошоци на здравствените услуги и лековите*

*Објаснување на предлогот даде Миле Сугарев. Наведе дека со оглед што од јануари 2022 година, хемодијафилтрацијата како метод на лекување е вклучена во здравствените услуги на товар на Фондот, се предлага и во Одлуката со која се утврдува висината на учеството на осигурените лица, во член 4 став 1 точка 5, во одредбата „Хемодијализен третман согласно* *Упатството за начинот на вршење на здравствената дејност која се однесува на лекувањето со дијализа“ со висина на учеството од 1 денар, да биде опфатена и хемодијафилтрацијата.*

*По објаснувањето и кусата дискусија на членовите на Управниот одбор што следеше, Управниот одбор едногласно ја донесе предложената*

***Одлука***

***за изменување и дополнување на Одлуката за утврдување на висината на учеството на осигурените лица во вкупните трошоци на здравствените услуги и лековите***

***ТОЧКА 3 -*** *Предлог за донесување на Правилник за изменување и дополнување на Правилникот за критериумите за склучување договори и за начинот на плаќање на здравствените услуги на природни лекувалишта кои вршат специјализирана медицинска рехабилитација како продолжено болничко лекување и специјалистичко консултативна здравствена заштита*

*Миле Сугарев објасни дека природните лекувалишта – бањите обезбедуваат на осигурените лица здравствени услуги од областа на специјализираната медицинска рехабилитација како продолжено болничко лекување и од областа на специјалистичко-консултативна здравствена заштита. Забележавме дека средствата во голема мерка ги користат за специјалистичко-консултативна здравствена заштита, за која област Фондот обезбедува услуги и во специјалистичките здравствени установи, додека за продолжено болничко лекување осигурениците чекаат и по еден до два месеци. Со предложената измена на правилникот прецизно ќе се уреди начинот како и до која висина бањите ќе може средствата да ги користат за едната или за другата намена. Сметаме дека со тоа осигурениците полесно и побргу ќе ги добиваат услугите од продолженото болничко лекување.*

*По објаснувањето следеше дискусија во која членовите на Управниот одбор поставуваа прашања на кои одговори даде Миле Сугарев.*

*По исцрпувањето на дискусијата, се пристапи кон гласање. За усвојување на предложениот правилник гласаа Ридван Асани, Љубиша Каранфиловски, Менде Диневски, Димитар Димитриевски и Јадранка Дабовиќ Анастасовска а Тања Дејаноска се воздржа од гласање.*

*На тој начин, со мнозинство на гласови Управниот одбор го донесе предложениот*

***Правилник***

***за изменување и дополнување на Правилникот за критериумите за склучување договори и за начинот на плаќање на здравствените услуги на природни лекувалишта кои вршат специјализирана медицинска рехабилитација како продолжено болничко лекување и специјалистичко консултативна здравствена заштита***

***ТОЧКА 4 -*** *Предлог за донесување на Годишен план за јавни набавки за 2022 година на Фондот за здравствено осигурување на Република Северна Македонија*

*Објаснување на предлогот за донесување на Годишен план за јавни набавки даде Арбен Салихи. Најпрвин го објасни процесот на подготвување на планот во рамките на Фондот, кој започнува со предлозите дадени од секторите на Фондот соодветно на нивниот делокруг на работа, по што одделно објасни некои од поважните ставки на планот.*

*По објаснувањето, дискутираа членовите на Управниот одбор. Во дискусијата се изнесе мислење дека планот е соодветно димензиониран и дека за институција со големина на Фондот не е преобемен.*

*Потоа Менде Диневски праша за планот за развој на информатичкиот систем кој беше изложен на една од седниците одржани минатата година, кога беше кажано и дека ќе треба да се реализира во текот на неколку години а за тоа беа определни и средства во планот за јавни набавки.*

*Директорот Ахмети објасни дека таа постапка е поврзана со поширокиот развој на е-здравството во земјата кој се дефинира со националната стратегија. Фондот својот дел го направи а постапката сега е во Владата, од каде го чекаме исходот.*

*Ридван Асани праша за можноста основните потреби на подрачните служби да се задоволуваат локално, со што би се подобрила ефикасноста во секојдневното работење.*

*Миле Сугарев објасни дека согласно законот, институциите кои имаат подрачни служби мора да ги извршуваат јавните набавки централно.*

*По ова, дискусијата по точката 4 на дневниот ред беше исцрпена и Управниот одбор едногласно донесе*

***Годишен план за јавни набавки за 2022 година***

***на Фондот за здравствено осигурување на Република Северна Македонија***

***ТОЧКА 5 -*** *Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2022 година*

*Воведно објаснување даде директорот Ахмети, наведувајќи дека особено за новите членови на Управниот одбор ќе потсети дека во мината година Фондот имаше зачувано средства кои може да се употребат за надоместоците на јавните здравствени установи. Тие ни овозможија да обезбедиме дополнителни средства доколку за нив за тоа се укаже потреба.*

*Миле Сугарев продолжи, објаснувајќи го начинот на утврдување на надоместоците, при што потсети дека од пред три години, на Фондот му беше дадена обврска во рамките на надоместоците да обезбедува и средства за надоместоците на докторите кои како приватни специјализанти работат во јавните здравствени установи а потоа и за волонтерите. Податоците за докторите со таков статус ги добиваме од Министерството за здравство. Во таа смисла, врз основа на известување од Министерството, се предлага зголемување односно намалување на договорниот надоместок на еден дел од јавните здравствени установи, додека зголемувањата кај останатите се за различни специфични намени, како набавка на апарати, сервисирање на долгови и слично. Потоа премина кон објаснување на измените за одделни установи.*

*По објаснувањата, дискутираа членовите на Управниот одбор.*

*Љубиша Каранфиловски наведе оти смета дека би било подобро во табелата на работниот материјал да биле прикажани не само здравствените установи за кои се предлага заголемување или намалување на надоместокот туку и оние кај кои нема промена. Потоа поставуваше прашања за надоместоците на одделни здравствени установи а Миле Сугарев даваше објаснувања од кои причини се предлага нивна измена.*

*Тања Дејаноска наведе дека односот на Фондот кон јавните здравствени установи е дискриминирачки кон здравствените установи од приватниот сектор зашто ним не им се обезбедуваат средства за плаќање долгови а покрај тоа некои референтни цени според кои ним им се плаќа за дадените здравствени услуги, не се променети со години.*

*Директорот Ахмети објасни дека односите на Фондот со приватните здравствени установи се уредени на поинаков начин.*

*Со тоа, дискусијата по точката 5 на дневниот ред беше исцрпена и предлогот за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2022 година беше ставен на гласање.*

*За усвојување на предложената одлука гласаа Ридван Асани, Љубиша Каранфиловски, Менде Диневски, Димитар Димитриевски и Јадранка Дабовиќ Анастасовска а Тања Дејаноска се воздржа од гласање.*

*На тој начин, со мнозинство на гласови Управниот одбор ја донесе предложената*

***Одлука***

***за изменување на Одлуката за утврдување на вкупниот договорен надоместок на јавните здравствени установи за 2022 година***

*со која се извршија измени на договорните надоместоци на шеесет и седум јавни здравствени установи.*

***ТОЧКА 6 -*** *Предлог за донесување на Одлука за дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита за 2022 година*

*Миле Сугарев објасни дека предлогот се однесува на утврдување на договорен надоместок за нова здравствена установа со која Фондот ќе склучи договор.*

*По објаснувањето, Управниот одбор без дискусија, едногласно донесе*

***Одлука***

***за дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната здравствена заштита за 2022 година***

*со која се утврди договорен надоместок за една нова здравствена установа со која Фондот ќе склучи договор.*

***ТОЧКА 7 -*** *Предлог за донесување на Одлука за дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година*

*Миле Сугарев објасни дека и за предлогот под оваа точка основата е во склучување на договор со здравствена установа за која треба да се утврди и договорниот надоместок, по што Управниот одбор едногласно ја донесе предложената*

***Одлука***

***за дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко - консултативната стоматолошка здравствена заштита од дејностите орална хирургија, ортодонција и протетика за 2021 година***

*со која се утврди договорен надоместок за една нова здравствена установа со која Фондот ќе склучи договор.*

***ТОЧКА 8 -*** *Предлог за донесување на Одлука за дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита по упат од избран лекар за 2022 година*

*Откако Миле Сугарев наведе дека, и овој предлог е со идентична основа, Управниот одбор едногласно ја донесе предложената одлука*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко - консултативната здравствена заштита по упат од избран лекар за 2022 година***

*со која се утврди договорен надоместок за една нова здравствена установа со која Фондот ќе склучи договор.*

***ТОЧКА 9 -*** *Предлог за донесување на Одлука за изменување на Одлуката за утврдување на висината на вкупниот договорен надоместок за обезбедување здравствени услуги од специјализирана медицинска рехабилитација како продолжено болничко лекување во 2022 година*

*Објаснување и за точката 9 даде Миле Сугарев. Наведе дека предлогот за зголемување на надоместоците на установите кој даваат здравствени услуги од специјализираната медицинска рехабилитација како продолжено болничко лекување – бањите, се заснова на анализите за остварениот вид и обем на здравствени улуги во минатата година. Исто така и на предвидувањата за 2022 година. Со дополнителните средства ќе се обезбедат континуирани здравствени услуги во текот на целата година. Потоа го објасни предлогот и одделно за секоја бања.*

*По објаснувањето, следеше дискусија во која членовите на Управниот одбор поставуваа прашања на кои одговори и дополнителни објаснувања даваше Миле Сугарев.*

*Откако дискусијата беше исрпена, Управниот одбор едногласно ја донесе предложената*

***Одлука***

***за изменување на Одлуката за утврдување на висината на вкупниот договорен надоместок за обезбедување здравствени услуги од специјализирана медицинска рехабилитација како продолжено болничко лекување во 2022 година***

***ТОЧКА 10 -*** *Разно*

* + - * *Во рамките на точката разно, Менде Диневски побара за Управниот одбор да биде подготвена информација за договорните казни кои Фондот ги изрекува на здравствените установи а кои се актуелизирани деновиве преку реакциите на здруженијата на лекарите. Покрај тоа, побара и да се отвори дискусија за зголемување на капитацијата на стоматолозите, а за целите на дискусијата побара Фондот да изготви пресметки за финансиските импликации од зголемувањето во различни износи.*
			* *Тања Дејаноска изнесе предлог за мораториум на договорните казни додека трае пандемијата на вирусот ковид 19, бидејќи поради неа здравствените установи се дополнително оптоварени со работа и административни обврски.*

*По изнесените предлози, директорот Ахмети предложи Управниот одбор да определи седница која би била посветена на тие теми, па и на други кои се од интерес на Управниот одбор. По определувањето на седницата и на темите, стручната служба на Фондот ќе може да подготви соодветни информации кои би биле основа за дискусија.*

*Предлогот на директорот Ахмети беше прифатен, по што Управниот одбор одлучи следната седмица да се одржи тематска седница посветена на покренатите теми а членовите на Управниот одбор во следните денови да достават и други предлози за дискутирање на таа или на следните седници.*

*По ова, дневниот ред беше исцрпен и Управниот одбор во 17.15 часот заврши со работата на Сто и деветата седница.*

 ***Записничар, Управен одбор/Bordi drejtues***

 ***Христо Трповски Претседател/Kryetar,***

 ***Дејан Николовски***